potrebujem liek na vykašliavanie bez arómy
Lekár mi predpísal solmucol na vykašliavanie. keďže mi stekajú hlieny do hrdla, spôsobujú bolesť, hromadenie hlienov mi spôsobuje aj záchvatový kašeľ ,
Existuje liek s podobnými účinkami ako solmucol ale bez arómy, konzervantov a pod? Umelé príchute v liekoch mi spôsobujú nevoľnosť, bolesť hlavy
Dobrý deň.
Ďakujeme za Vašu otázku.
Liek Solmucol obsahuje liečivo N-acetylcysteín. Používa sa pri všetkých druhoch ochorení dýchacích ciest sprevádzaných zvýšenou tvorbou hustého a väzkého hlienu, ktorý sa nedostatočne vykašliava. Na trhu sú, s obsahom tohto liečiva, dostupné iba liekové formy obohatené o konzervanty, ktoré zabezpečujú stabilitu lieku a o arómu aby sa prekryla pôvodná chuť liečiva.
Z voľnopredajných prípravkov sú dostupné napríklad tablety s obsahom
ambroxolu
. Liek je expektorans s mukolytickým účinkom, vyvoláva zvýšenú tvorbu hlienu a zároveň ho zrieďuje, podporuje pohyb riasiniek a tým čistí sliznicu dýchacích ciest, zvyšuje jej odolnosť proti infekcii. Používa pri akútnych a chronických ochoreniach dýchacích ciest spojených s ťažkým vykašliavaním, pri infekčných ochoreniach dýchacích ciest, pri akútnych a chronických zápaloch prinosových dutín.
Prajem pekný zvyšok dňa.
S pozdravom
Mgr. Barbora bičanovská